Valke soek na geharde misdadigerThabiso Veleko Kapt. Philani Nkwalase, woordvoerder van die Valke, het gesê Andries Thabiso Veleko (34) is op 18 Maart in Kimberley in hegtenis geneem. Hy is onder meer van kaping, gewapende roof, verkragting en bedrog aangekla. Veleko word ook daarvan verdink dat hy ŉ polisieman geskiet en gewond het. Volgens Nkwalase het Veleko ná sy inhegtenisname in die hof verskyn en is hy borgtog geweier. Hy is na die Kimberley-gevangenis geneem waar hy op 6 Junie ontsnap het. “Ons ondersoek het aan die lig gebring dat sy huis in Postmasburg is, maar dat hy ook baie tyd in Mamelodi, Pretoria, deurbring.” Enigiemand met inligting word versoek om lt.kol. Lourens te bel by 082 331 4700 of ao. Van der Merwe by 082 447 1250.